Vilniaus kolegija

Vilniaus kolegija – valstybinė aukštoji mokykla, teikianti aukštąjį neuniversitetinį išsilavinimą. Vilniaus kolegijai vadovauja dr. Žymantė Jankauskienė. Istorija Vilniaus kolegija įsteigta 2000 m. rugsėjo 1 d. reorganizavus tris Vilniaus aukštesniąsias mokyklas: Elektronikos, Ekonomikos ir Prekybos mokyklą (2000 m. rugsėjo 1 d. Lietuvos respublikos Švietimo ir mokslo ministro įsakymas Nr. 1092). 2001 m. rugsėjo 1 d. reorganizuotos ir į kolegijos struktūrą įtrauktos Vilniaus aukštesnioji medicinos ir Buivydiškių aukštesnioji žemės ūkio mokyklos (2001 m. rugpjūčio 24 d. Lietuvos respublikos Švietimo ir mokslo ministro įsakymai Nr. 1229, Nr. 1230). 2002 m. rugsėjo 1 d. į Vilniaus kolegiją buvo integruotos Vilniaus aukštesnioji pedagogikos ir Vilniaus aukštesnioji technologijos mokyklos (2002 m. rugpjūčio 13 d. Lietuvos respublikos Švietimo ir mokslo ministro įsakymas Nr. 1418, 2002 m. rugpjūčio 30 d. Lietuvos respublikos Švietimo ir mokslo ministro įsakymas Nr. 1512). 2003 m. rugpjūčio 1 d. įsteigtas Vilniaus kolegijos Dizaino ir technologijų fakultetas, apjungiant Aprangos studijų centrą, reorganizuotą Vilniaus lengvosios pramonės aukštesniąją mokyklą ir Technologijų studijų centrą. 2003 m. rugsėjo 1 d. įsteigtas Vilniaus kolegijos Menų studijų centras. Kolegija, 2011 metais persitvarkydama pagal Mokslo ir studijų įstatymą, pakeitė teisinį statusą – iš biudžetinės tapo viešąja įstaiga. 2011 m. gruodžio 20 d. Vilniaus kolegija įregistruota Valstybės įmonės Registrų centro juridinių asmenų registre, teisinė forma – viešoji įstaiga. 2013 m. rugsėjo 1 d. Dizaino ir technologijų bei Menų fakultetai buvo reorganizuoti į Menų ir kūrybinių technologijų fakultetą. 2024 m. birželio 5 d. Lietuvos Respublikos Vyriausybė pritarė Vilniaus technologijų ir dizaino kolegijos prijungimui prie Vilniaus kolegijos. 2024 m. birželio 30 d. Vilniaus technologijų ir dizaino kolegija buvo išregistruota, o jos turtas, teisės ir pareigos nuo liepos 1 d. perėjo po reorganizavimo veiklą tęsiančiai Vilniaus kolegijai. Fakultetai Agrotechnologijų fakultetas Elektronikos ir informatikos fakultetas Ekonomikos fakultetas Menų ir dizaino fakultetas Pedagogikos fakultetas Statybos fakultetas Sveikatos priežiūros fakultetas Technikos fakultetas Verslo vadybos fakultetas Studijų programos Vilniaus kolegija – valstybinė aukštojo mokslo įstaiga sudaryta iš 9 fakultetų, kuriuose rengiami informatikos, inžinerijos, fizinių, technologijų, sveikatos, veterinarijos, žemės ūkio, socialinių, verslo ir viešosios vadybos, ugdymo, humanitarinių mokslų ir menų studijų krypčių grupių specialistai. Absolventams suteikiamas profesinio bakalauro kvalifikacinis laipsnis. Vilniaus kolegija siūlo daugiau kaip 50 studijų programų. Daugelis programų yra kuriamos bendradarbiaujant su vietinėmis Lietuvos įmonėmis, įskaitant Teltoniką, Site.pro, MAXIMA ir Girteką. Šios partnerystės remia studijų programų kūrimą ir suteikia praktikos galimybes informacinių technologijų, verslo, logistikos bei svetingumo sektoriuose. Agrotechnologijų fakultetas Agroverslo technologijos Kraštovaizdžio dizainas Maisto technologija Taikomoji cheminė analizė Veterinarija Želdynų projektų valdymas Elektronikos ir informatikos fakultetas Elektronikos inžinerija Informacijos sistemos ir sauga Kompiuterių inžinerija Programų sistemos Programinės įrangos testavimas (trumposios pakopos studijos) Ekonomikos fakultetas Apskaita Bankininkystė Finansai Investicijos ir draudimas Verslo ekonomika Menų ir dizaino fakultetas Fotografijos technologija Grafinis dizainas Interjero dizainas Įvaizdžio dizainas Kultūrinės veiklos vadyba Mados dizainas Mados technologijos ir verslas Multimedijos dizainas Muzikinis teatras Populiarioji muzika Pedagogikos fakultetas Lietuvių gestų kalbos vertimas Pradinio ugdymo pedagogika Socialinis darbas Šokio pedagogika Vaikystės pedagogika Statybos fakultetas Inžinerinės pastatų sistemos Išmaniųjų pastatų inžinerija Pastatų priežiūros valdymas Statyba Transporto logistika Verslas ir muitinės veikla Sveikatos priežiūros fakultetas Bendrosios praktikos slauga Biomedicininė diagnostika Dietetika Ergoterapija Higieninė ir dekorotyvinė kosmetologija Kineziterapija Radiologija Technikos fakultetas Atsinaujinančios energijos inžinerija Automobilių elektronikos sistemos Automobilių techninis eksploatavimas Dronų inžinerija Elektros ir automatikos inžinerija Geležinkelio transporto inžinerija Informacinių sistemų inžinerija Mechaninių technologijų inžinerija Sistemų administravimas (trumposios pakopos studijos) Verslo vadybos fakultetas Kūrybiškumas ir verslo inovacijos (anglų kalba) Organizacijų vadyba Reklamos vadyba Ryšiai su visuomene Tarptautinis verslas Turizmo vadyba Viešbučių ir restoranų verslas Praktinis parengimas Studijų programose praktikos ir praktinis mokymas sudaro ne mažiau kaip trečdalį studijų programos apimties. Kolegijos studentai praktikas atlieka kolegijoje ir Lietuvos bei užsienio įstaigose ir įmonėse. Praktikos kolegijoje, priklausomai nuo studijų programos, vyksta praktinio mokymo centruose, praktinio mokymo firmose, laboratorijose, kompiuterių klasėse. Praktikos už kolegijos ribų atliekamos Lietuvos ir užsienio įstaigose, verslo organizacijose, pramonės įmonėse, gydymo įstaigose, vaikų darželiuose, mokyklose ir pan. Šaltiniai Nuorodos Vilniaus kolegijos tinklalapis